Nahahooldusele tuleks pöörata tähelepanu küll aasta läbi, kuid tasub teada, et kevadel tunneb nahk eriti suurt puudust kreemidest. Tuule käes karedaks muutunud nahk vajab niisutavat kreemi, ereda päikese vastu aga päikesekaitsekreemi.
Kevadiste nahaprobleemide lahendamiseks annab nõu Tartu Ülikooli Kliinikumi nahahaiguste kliiniku juhataja professor Helgi Silm.
#000000
Et mitte nahka ära kõrvetada, tuleks vastavalt nahatüübile valida päikesekaitsekreem. Kreeme faktoriga alla 10 peetakse nõrkadeks, faktoriga 10-15 keskmise tugevusega ja faktoriga üle 15 tugevateks. Õrna nahaga inimene peaks valima kaitsekreemi faktoriga vähemalt 15. Kes põeb mingit nahahaigust, mis päikese mõjul võib ägeneda, peaks eelistama veelgi tugevama toimega kreemi. Õige aeg kreemi nahale määrimiseks on 20 minutit kuni 2 tundi enne päevitama minekut.
#000002